CELEX: 32016R0054
Language: hu
Date: 2016-01-19 00:00:00
Title: A Bizottság (EU) 2016/54 rendelete (2016. január 19.) az 1334/2008/EK európai parlamenti és tanácsi rendelet I. mellékletének a gamma-glutamil-valil-glicin aromaanyagok uniós listájára való felvétele tekintetében történő módosításáról (EGT-vonatkozású szöveg)

20.1.2016   
            
            
               HU
            
            
               Az Európai Unió Hivatalos Lapja
            
            
               L 13/40
            
         A BIZOTTSÁG (EU) 2016/54 RENDELETE
   (2016. január 19.)
   az 1334/2008/EK európai parlamenti és tanácsi rendelet I. mellékletének a gamma-glutamil-valil-glicin aromaanyagok uniós listájára való felvétele tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és tanácsi rendeletre (1) és különösen annak 11. cikke (3) bekezdésére,
   tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
   mivel:
   
               (1)
            
            
               Az 1334/2008/EK rendelet I. melléklete létrehozza az élelmiszerekben és azok felületén történő használatra engedélyezett aromaanyagok és alapanyagok uniós listáját, és meghatározza felhasználási feltételeiket.
            
         
               (2)
            
            
               A 872/2012/EU bizottsági végrehajtási rendelet (3) elfogadta az aromaanyagok listáját, és e listát beillesztette az 1334/2008/EK rendelet I. mellékletének A. részébe.
            
         
               (3)
            
            
               A lista naprakésszé tétele az 1331/2008/EK rendelet 3. cikkének (1) bekezdésben említett egységes eljárás révén, a Bizottság kezdeményezésére, vagy valamely tagállam vagy érintett fél kérelmére történhet.
            
         
               (4)
            
            
               2013. március 21-én kérelmet nyújtottak be a Bizottsághoz a gamma-glutamil-valil-glicin [FL-szám: 17.038] aromaanyagként való felhasználására vonatkozóan. A Bizottság értesítette az Európai Élelmiszerbiztonsági Hatóságot (a továbbiakban: a Hatóság) a kérelemről, és felkérte véleménynyilvánításra. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (5)
            
            
               A Hatóság annak értékelése során, hogy a gamma-glutamil-valil-glicin [FL-szám: 17.038] aromaanyagként történő felhasználása (4) biztonságos-e, arra a következtetésre jutott, hogy a becsült beviteli mennyiségek alapján nem merülnek fel biztonsági aggályok.
            
         
               (6)
            
            
               Az 1334/2008/EK rendeletben említett uniós lista csak azon aromaanyagok használatának szabályozására szolgál, amelyeket illat és/vagy íz kialakítása vagy megváltoztatása céljából adnak az élelmiszerhez. A szóban forgó anyag [FL-szám: 17.038] nem csak aromaanyagként adható hozzá élelmiszerekhez, azonban eltérő felhasználására más szabályok vonatkoznak. Ez a rendelet a gamma-glutamil-valil-glicin [FL-szám: 17.038] kizárólag aromaanyagként történő felhasználására vonatkozó feltételeket határozza meg.
            
         
               (7)
            
            
               Az 1334/2008/EK rendelet I. mellékletének A. részét ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1334/2008/EK rendelet I. mellékletének A. része az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 34. o.
   
   
      (2)  HL L 354., 2008.12.31., 1. o.
   
   
      (3)  A Bizottság 2012. október 1-jei 872/2012/EU végrehajtási rendelete az aromaanyagoknak a 2232/96/EK európai parlamenti és tanácsi rendeletben előírt listája elfogadásáról, a listának az 1334/2008/EK európai parlamenti és tanácsi rendelet I. mellékletébe való beillesztéséről, valamint az 1565/2000/EK bizottsági rendelet és az 1999/217/EK bizottsági határozat hatályon kívül helyezéséről (HL L 267., 2012.10.2., 1. o.).
   
      (4)  The EFSA Journal 2014; 12(4):3625.
   
      MELLÉKLET
      Az 1334/2008/EK rendelet I. melléklete A. részének 2. szakaszában a táblázat vége a következő bejegyzéssel [FL-szám: 17.038] egészül ki:
      
         
                     „17.038
                  
                  
                     gamma-glutamil-valil-glicin
                  
                  
                     338837-70-6
                  
                  
                      
                  
                  
                     2123
                  
                  
                     5-oxo-L-prolil-L-valil-glicin (PCA-Val-Gly) és legfeljebb 0,7 % L-alfa-glutamil-L-valil-glicin, legfeljebb 2 % L-gamma-glutamil-L-valil-L-valil-glycin, nem kimutatható mennyiségű (kimutatási határ: 10 mg/kg) toluol
                  
                  
                     Az aromaanyagként való felhasználásra vonatkozó korlátozások:
                     
                                  
                              
                              
                                 Az 1. kategóriában: legfeljebb 50 mg/kg
                              
                           
                                  
                              
                              
                                 A 2. és 5. kategóriában: legfeljebb 60 mg/kg
                              
                           
                                  
                              
                              
                                 A 6.3. (reggelizőpelyhek) kategóriában: legfeljebb 160 mg/kg
                              
                           
                                  
                              
                              
                                 A 7.2. kategóriában: legfeljebb 60 mg/kg
                              
                           
                                  
                              
                              
                                 A 8. kategóriában: legfeljebb 45 mg/kg
                              
                           
                                  
                              
                              
                                 A 12. kategóriában: legfeljebb 160 mg/kg
                              
                           
                                  
                              
                              
                                 A 14.1. kategóriában: legfeljebb 15 mg/kg
                              
                           
                                  
                              
                              
                                 A 15. kategóriában: legfeljebb 160 mg/kg
                              
                           
                  
                      
                  
                  
                     EFSA”